*Par atklāta konkursa “Tiesības noslēgt vispārīgo vienošanos*

*par kontakttīkla balstu piegādi” (ID Nr.RS/2022/25) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

1. **Jautājums:**

Lūdzam mainīt nolikumu un izņemt prasību par piedāvājuma nodrošinājumu, jo piedāvājuma mērķis ir iesniegt atbilstības dokumentus un parakstīt Vispārējo vienošanos par iespēju piedalīties cenu aptaujā un piegādāt preci. Šajā stadijā nav saprotama prasība pēc Nodrošinājuma, jo nerodas finanšu riski Pasūtītājam. Uzskatam, ka loģiski būtu vaicāt pēc Piegādes nodrošinājuma, kad ir zināmi Cenu aptaujas rezultāti. Nolikuma 26.1. punkts paredz: Vispārīgā vienošanās tiks noslēgta ar visiem pretendentiem, kas atbilst atklāta konkursa nolikumā izvirzītajām pretendentu atlases prasībām un kuru tehniskie piedāvājumi atbilst tehniskās specifikācijas prasībām.

**Atbilde:**

Saskaņā ar SPSIL piedāvājuma nodrošinājums apliecina iespējamā piegādātāja iepirkuma procedūrā iesniegtā piedāvājuma spēkā esību.

Pamatojoties uz Sabiedrisko pakalpojumu sniedzēju iepirkumu likuma (turpmāk – SPSIL) 27.panta 1.daļu, Pasūtītājs ir tiesīgs pieprasīt, lai pretendents iesniedz vai iemaksā piedāvājuma nodrošinājumu, nosakot piedāvājuma nodrošinājuma, apmēru un termiņu, kā arī iesniegšanas un izsniegšanas, iemaksāšanas un izmaksāšanas noteikumus. Kā arī SPSIL 27.panta 6.daļa paredz Pasūtītājam tiesības prasīt, lai nodrošinājuma devējs izmaksā sabiedrisko pakalpojumu sniedzējam vai Pasūtītājs ietur pretendenta iemaksāto piedāvājuma nodrošinājuma summu, ja:

1) pretendents atsauc savu piedāvājumu, kamēr ir spēkā piedāvājuma nodrošinājums;

2) pretendents, kuram piešķirtas iepirkuma līguma slēgšanas tiesības, sabiedrisko pakalpojumu sniedzēja noteiktajā termiņā nav iesniedzis tam iepirkuma procedūras dokumentos un iepirkuma līgumā paredzēto saistību izpildes nodrošinājumu;

3) pretendents, kuram piešķirtas iepirkuma līguma slēgšanas tiesības, neparaksta iepirkuma līgumu vai **vispārīgo vienošanos** sabiedrisko pakalpojumu sniedzēja noteiktajā termiņā.

Ņemot vērā minēto, Pasūtītājs neplāno grozīt Konkursa nolikumā ietvertās prasības attiecībā uz piedāvājuma nodrošinājumu.

**2. Jautājums:**

Katram ražotājam ir ražošanas plāns. Lai varētu plānot ražošanu, tai skaitā iespējamo,  un termiņus, lūdzam  Jūs konkretizēt paredzamos cenu aptaujas termiņus un Preces apjomus. Cik dienas pēc Vienošanās parakstīšanas un kādā apjomā paredzama pirmā cenu aptauja? Kad paredzamas nākamās Cenu aptaujas? Kādos apjomos?

**Atbilde:**

Pasūtītājam šobrīd nav zināms precīzs laika sadalījums par cenu aptaujas nosūtīšanas termiņiem un attiecīgi par piegādājamo kontakttīklu balstu apjomiem katrā cenu aptaujas nosūtīšanas reizē.

**3. Jautājums:**

Lūdzam mainīt prasību 5.pielikuma (Vispārējā vienošanās) 3.2.punkta, ka cena jāpiedāvā 5 darba dienu laikā. Lūdzam pagarināt šo termiņu (līdz 10 darba dienām), lai spētu objektīvi piedāvāt cenu sakarā ar izejmateriālu cenu svārstībām, resursu pieejamību un ražotāju noslodzi.

**Atbilde:**

Pasūtītājs uzskata, ka Nolikuma 4.pielikuma Vispārīgā vienošanās 3.2.punktā norādītais cenu piedāvājuma iesniegšanas termiņš – 5 (piecas) darba dienas pēc cenu aptaujas nosūtīšanas dienas, ir objektīvs un neplāno veikt grozījumus attiecībā uz Nolikuma 4.pielikuma Vispārīgā vienošanās 3.2.punktā norādīto termiņu.

**4. Jautājums:**

Ko nozīmē Nolikuma 5.pielikuma 9.5 punktā minētais 5.1 piegādes termiņš, jo konkrētais punkts nav saistīts ar piegādes termiņiem?

**Atbilde:**

Konkursa nolikuma 4.pielikuma Vispārīgā vienošanās 9.5.punktā ir kļūdaini norādīta atsauce uz 5.1.punktu. Minētajā punktā ir paredzēta atsauce uz Vispārīgās vienošanās 5.2.punktu. Slēdzot Vispārīgo vienošanos, tās 9.5.punkts tiks precizēts.

**5. Jautājums:**

Lūdzam izņemt no Nolikuma 5. pielikuma 9.6. punktu, jo nav aprakstīti iespējamie zaudējumi, to veidi.

**Atbilde:**

Pasūtītājs neplāno veikt grozījumus attiecībā uz Nolikuma 4.pielikuma Vispārīgā vienošanās 9.6.punktu.

Iepirkumu komisijas priekšsēdētāja Karīna Meiberga